На основу члана 54. став 1., 2.,3. и 11. и члана 55. став 1. Закона о основама система, образовања и васпитања («Службени гласник РС», број 72/09, 52/11, 55/13, 35/15- аутентично тумачење, 68/15 и 62/16 – Одлука УС), члана 32. Закона о локалној самоуправи («Службени гласник РС» број 129/07 и 83/14- др. закон), члана 41. и 138. Статута Општине Владичин Хан («Сл. гласник Пчињског округа», број 21/08 и 8/09 и „Службени гласник Града Врања“, број 11/13) и 128. Пословника Скупштине општине Владичин Хан („Службени гласник Града Врања“, број 12/14- пречишћен текст и 22/15) Скупштина општине Владичин Хан на седници одржаној дана 22.10.2016. године, донела је

**Р Е Ш Е Њ Е**

**О ИМЕНОВАЊУ ЧЛАНОВА**

**ШКОЛСКОГ ОДБОРА ОСНОВНЕ ШКОЛЕ**

**« ВУК КАРАЏИЋ» СТУБАЛ**

**I**

**У школски одбор Основне школе «Вук Караџић» Стубал именују се:**

- **Из реда запослених**:

1. Ненад Пејковић, професор музичке културе из Врања,

2. Виолета Илић, педагог, из Врања,

3. Бранко Арсић, наставник разредне наставе из Владичиног Хана, с.Репинце

**- Испред Савета родитеља**:

1. Татјана Стошић, дипломирани педагог из Владичиног Хана, с. Стубал

2. Милица Цветковић, из Владичиног Хана, с. Стубал

3. Радица Димитријевић, ссс из Владичиног Хана, с. Прибоја

**-Испред јединице локалне самоуправе:**

1. Јовица Трајковић, машински техничар, из Владичиног Хана, с. Прибоја

2. Миљана Николић, VII степен, из Владичиног Хана, ул. Бранка Радичевића број 29,

3. Михајло Витковић, ссс, и Владичиног Хана, с.Лепеница .

**II**

Мандат новоименованим члановима Школског одбора из тачке 1. овог Решења траје четири ( 4 ) године.

**III**

Ступањем на снагу овог Решења, престаје да важи Решење Скупштине општине Владичин Хан о именовању чланова школског одбора Основне школе „Вук Караџић“ Стубал број 06-87/1/2012-01 од 17.08.2012. године („Службени гласник Града Врања“, број 26/12).

**IV**

Решење ступа на снагу даном доношења, а објавиће се у „Службеном гласнику Града Врања“.

**О Б Р А З Л О Ж Е Њ Е**

Правни основ за доношење наведеног решења садржан је у одредбама члана 54. став 1., 2.,3. и 11. и члана 55. став 1. Закона о основама система, образовања и васпитања («Службени гласник РС», број 72/09, 52/11, 55/13, 35/15- аутентично тумачење, 68/15 и 62/16 – Одлука УС), члана 32. Закона о локалној самоуправи («Службени гласник РС» број 129/07 и 83/14- др. закон), члана 41. и 138. Статута Општине Владичин Хан («Сл. гласник Пчињског округа», број 21/08 и 8/09 и „Службени гласник Града Врања“, број 11/13) и 128. Пословника Скупштине општине Владичин Хан („Службени гласник Града Врања“, број 12/14- пречишћен текст и 22/15).

Чланом 54. став 1., 2. и 3. Закона о основама система, образовања и васпитања прописано је да орган управљања има девет чланова, укључујући и председника, чланове органа управљања установе именује Скупштина јединце локалне самоуправе, а да председника бирају чланови већином гласова од укупног броја чланова органа управљања, као и да орган управљања установе чине по три представника запослених, родитеља и јединице локалне самоуправе.

Ставом 11. наведеног члана прописано је које лице не може да буде именовано за члана органа управљања.

Чланом 55. став 1. истог Закона предвиђено је да мандат органа управљања траје четири године.

На основу предлога овлашћеног предлагача за чланове школског одбора из реда запослених, испред савета родитеља и јединице локалне самоуправе, у складу са напред наведеним одредбама Закона о основама система образовања и васпитања и надлежностима Скупштине општине које су утврђене чланом 32. Закона о локалној самоуправи и чланом 41. Статута Општине Владичин Хан, донето је решење као у диспозитву.

**УПУТСТВО О ПРАВНОМ СРЕДСТВУ:** Против овог Решења може се покренути спор пред Вишом судом у Врању у року од 30 дана од дана достављања решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-104/23/2016-01**

**П Р Е Д С Е Д Н И Ц А,**

**Данијела Поповић**